OpenLLM-France/wikimedia huggingface dataset:
# Xavier Bermúdez i López

Xavier Bermúdez i López (Vilanova del Camí, 2 d'octubre de 1978) és un arqueòleg i polític català que ha participat en diverses excavacions i ha publicat articles i llibres sobre arqueologia, centrats sobretot en els jaciments ibèrics. Ha publicat:
* Bermúdez López, Xavier. Un Assentament agrícola dins la dinàmica de la romanització : estudi del jaciment iberoromà del Vilar del Met (Vilanova del Camí, Anoia). Ajuntament de Vilanova del Camí, Diputació de Barcelona, 1999. (Premi d'investigació Xavi Roca de Vilanova del Camí 1999).
* Bermúdez López, Xavier. Històries del Vilar del Met. Ajuntament de Vilanova del Camí. Àrea de Cultura, 2006.
* Bermúdez López, Xavier «L'Urgell en època ibèrica: deconstruint els ilergets». Urtx: revista cultural de l'Urgell, 24, 2010, pàg. 37-54 [Consulta: 9 octubre 2014].
* Bermúdez López, Xavier «Intervencions entorn de la Plaça Major de Tàrrega: 4000 anys en 175 metres». Urtx: revista cultural de l'Urgell, 26, pàg. 93-103 [Consulta: 9 octubre 2014].
* Bermúdez López, Xavier. Inventari Patrimoni Cultural de Masquefa : Memòria tècnica. Masquefa: Ajuntament de Masquefa, Diputació de Barcelona, 2002 [Consulta: 9 octubre 2014]. Arxivat 16 October 2014$^{[Datemismatch]}$ a Wayback Machine.
* Marín Ortega, Sílvia; Bermúdez López, Xavier. Traços d'un poble : breu història il·lustrada de Vilanova del Camí. Vilanova del Camí: Ajuntament de Vilanova del Camí, abril 2019. ISBN 9788409103782.

## Referències

* ↑ «Xavier Bermúdez: «Qui entri en política esperant que el felicitin s'equivoca»». El Periódico, 30-10-2013. [Consulta: 20 juny 2014].
* ↑ «La història del jaciment Vilar del Met, en un còmic», 29-09-2006. [Consulta: 20 juny 2014].
* ↑ Cerca de les publicacions de Bermúdez, Xavier a «Aladí. Catàleg de la Xarxa de Biblioteques Municipals. Diputació de Barcelona». [Consulta: 20 juny 2014].
# Xicu

Cesc Valverde (Castellbisbal), conegut pel nom artístic de Xicu (estilitzat xicu), és un jove cantautor català i el bateria de les formacions musicals Ginestà i Ambauka. Debuta en solitari amb l'EP SOL (Satélite K, 2021), de quatre temes i homònim de la darrera de les cançons que el componen. El setembre de 2024 va estrenar el disc Sacrificis, que inclou col·laboracions amb Triquell, Socunbohemio, Ven'nus i Maria Hein.
El nom artístic Xicu és una variació ortogràfica de Xico, hipocorístic de Francesc propi del català oriental.
Tot i que ell és la cara visible de Xicu, en directe funcionen com una banda de 4 músics: Cesc Valverde, a més de cantar, toca la guitarra acústica junt amb l'Andrea Puig, en Gerard Sala els teclats, i l'Eloi Canyelles fa les segones veus i s'encarrega dels samplers.

## Discografia
### Discs

* 2022: BLAU (Satélite K)
* Nadal Mix 2023 (Luup Records, 2023)
* 2024: Sacrificis (Delirics)

### EP

* 2021: SOL (Satélite K)

### Senzills

* 2021: lluna fuig
* 2021: pedres
* 2021: cap amunt
* 2021: sol, conjuntament amb Júlia Serrasolsas
* 2021: no busco més (Live)
* 2021: JA HE PLORAT PROU
* 2022: F3R-N0S MAL

## Referències

* 1 2 Enderrock.cat. «Xicu canta des de més amunt | Enderrock.cat». [Consulta: 11 novembre 2021].
* ↑ «Els 'Sacrificis' de Xicu, cançó a cançó». Viasona, 13-09-2024. [Consulta: 13 setembre 2024].
* ↑ «Diccionari català-valencià-balear». [Consulta: 23 març 2024].
* ↑ «Xicu». RODET. Arxivat de l'original el 29 de juny 2022. [Consulta: 19 abril 2022].
* ↑ «Xicu a Viasona». [Consulta: 19 abril 2022].
* ↑ «El 'Nadal Mix' que no sabies que necessitaves». Enderrock, 05-12-2023. [Consulta: 7 desembre 2023].
# Carles Magrinyà

Carles Magrinyà és el nom dels següents personatges:
* Carles Magrinyà i Miracle (Masllorenç, 1947), enginyer i polític català
* Carles Magrinyà i Solé (Valls, 1885 - Barcelona, 1959), escriptor, pedagog i traductor català
# Philomena Mealing

Philomena Mealing (Woolloomooloo, 28 de juliol de 1912 - Sydney, 1 de gener de 2002), també coneguda com a Bonnie Mealing, fou una nedadora australiana que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on disputà dues proves del programa de natació. En ambdues, els 100 metres lliures i 100 metres esquena quedà eliminada en sèries. En acabar els jocs se centrà en la modalitat d'esquena i el febrer de 1930 va establir un nou rècord del món dels 100 metres esquena amb un temps d'1m 20.6". El 1932, als Jocs de Los Angeles, guanyà la medalla de plata en la prova dels 100 metres esquena del programa de natació.
El 1933 va establir un nou rècord mundial en els 200 metres esquena, però poc després es va retirar de la natació.
A la seva mort, el 2002, Mealing era la darrera medallista australiana supervivent dels Jocs Olímpics de 1932 i l'últim membre supervivent de la selecció australiana als Jocs Olímpics de 1928.

## Referències

* 1 2 «Bonnie Mealing Olympic Results». sports-reference.com. Arxivat de l'original el 15 de juliol 2016. [Consulta: 17 desembre 2019].
* ↑ Ian Hanson and Paul Quinlan (January 6, 2002) Passing of an Australian Swimming Legend. swimnews.com
# Yasmine Hammamet

Yasmine Hammamet (àrab: ياسمين الحمامات, Yāsmīn al-Ḥamāmāt) és una vila de la rodalia d'Hammamet, ciutat balneari i seu de nombrosos hotels i d'un port esportiu. Es troba al sud-oest d'Hammamet, i va ser construïda ex novo per una societat encarregada del desenvolupament de la zona.
Amb una costa de 4 km, té uns quaranta-cinc hotels, dels quals, el més al nord és l'Hotel Occidental i el més al sud el Palau de les Roses. Enfront del port s'hi ha reproduït una marina àrab, i a la vora un parc temàtic (Terra de Cartago), a més d'un casino i diversos centres de talassoteràpia i altres infraestructures turístiques. La platja és llarga i recta, amb arena fina, però l'aigua no té la qualitat de les platges de més al sud. La carretera passa per la part oest de Yasmine Hammamet. Les comunicacions entre el nord i el sud són dificultoses. La seva població a l'estiu és de 80.000 persones, però a l'hivern es redueixen a 10.000.
És el centre del sector o imada homònim, amb codi geogràfic 15 66 59, dins de la delegació o mutamadiyya de Hammamet, amb codi geogràfic 15 66. Al mateix temps, forma part de la municipalitat o baladiyya de Hammamet (codi geogràfic 15 34).

## Referències

* ↑ «Tunisie : Yasmine Hammamet malade de ses hôtels ?». [Consulta: 30 juliol 2009].
* ↑ «Yasmine Hammamet, une station sans âme». [Consulta: 30 juliol 2009].
* ↑ Error: hi ha arxiuurl o arxiudata, però calen tots dos paràmetres.«Yasmine Hammamet». Tunesien.info. Arxivat 2015-01-04 a Wayback Machine.
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 48-52. ISSN: 1737-7838 [Consulta: 18 agost 2021].
# Inês Henriques

Inês Pereira Henriques (Santarém, 1 de maig de 1980) és una atleta portuguesa especialitzada en marxa atlètica.
L'any 2010 va aconseguir la medalla de bronze a la Copa del Món de Marxa Atlètica, celebrada a la ciutat mexicana de Chihuahua.
Henriques ha participat en dues ocasions als Jocs Olímpics. La primera va ser als Jocs Olímpics d'Atenes 2004, en els quals va acabar en el lloc 25. En la seva segona participació, aquesta vegada als Jocs Olímpics de Londres 2012, en els quals va ocupar el lloc 15.
Millors marques personals :
| Distància | Temps | Lloc | Data |
| 3.000 m. PC | 12:25.36 | Pombal, Portugal | 16 de febrer de 2013 |
| 3.000 m. | 12:38.75 | Alcanena, Portugal | 25 de febrer de 2007 |
| 5.000 m. | 21:38.05 | Abrantes, Portugal | 10 de juny de 2010 |
| 5 km. | 22:08 | Ferreira do Zêzere, Portugal | 4 de juny de 2006 |
| 10.000 m. | 43:22.05 | Seixal, Portugal | 19 de juliol de 2008 |
| 10 km. | 43:09 | Pequín, R.P. de la Xina | 18 de setembre de 2010 |
| 20.000 m. | 1h:31:23.7 | Lisboa, Portugal | 31 de juliol de 2004 |
| 20 km. | 1h:29:30 | La Corunya, Espanya | 1 de juny de 2013 |
| PC - Pista Coberta ||||

## Referències

* ↑ IAAF. «24th IAAF World Race Walking Cup > 20 Kilometres Race Walk - women» (en anglès). [Consulta: 3 octubre 2014].
* ↑ IAAF. «28th Olympic Games > 20 Quilometres Race Walk - women» (en anglès). [Consulta: 3 octubre 2014].
* ↑ IAAF. «The XXX Olympic Games > 20 Quilometris Race Walk - women» (en anglès). [Consulta: 28 agost 2014].
* ↑ European Athletics. «Inês Henriques - Personal Bests» (en anglès). [Consulta: 3 octubre 2014].

## Enllaços externs

* Perfil IAAF - Inês Henriques.
* Perfil EA - Inês Henriques.
# Molí d'Algars

El molí d'Algars és un molí d'aigua al marge del riu Algars al despoblat d'Algars al terme municipal de Batea, a la comarca de Terra Alta. És un edifici medieval de gran valor però, a la vegada, en un estat de total abandó i deteriorament progressiu. És l'única construcció d'Algars —a banda del castell i l'ermita— que conserva l'estructura medieval original. És inclòs a l'Inventari del Patrimoni Arquitectònic de Catalunya.
És de planta rectangular i té quatre nivells, encara que els dos inferiors no tenen la planta totalment ocupada perquè l'edifici és en un lloc de forts desnivells. Els dos pisos superiors són d'habitatge, més o menys adaptats al pas del temps encara que avui dia abandonats. S'hi accedeix per una porta sobre la qual hi ha un escut d'armes senyorial datat el 1407. Una escala secundària duu a la planta inferior, on hi ha un magatzem. Una part del sostre està suportat per arcs apuntats. A aquest recinte també s'hi pot accedir des de l'exterior.
Per una escala molt estreta es pot entrar a un nivell inferior on hi ha una nau amb volta també apuntada, tota feta de carreu amb un arc toral apuntat al mig, que té, per sota, un altre arc rebaixat amb una paret que els connecta a tots dos, a manera de reforç. Un altre cop, des de l'exterior, es pot veure una altra porta oberta al gran mur que ens duu a un passadís ascendent. Algunes portes estan adovellades i hi ha finestres amb arcuació ogival dibuixada a la llinda.
El molí està cobert amb teula àrab i a dues vessants. Fou un molí que aprofitava la força hidràulica del riu Algars. De propietat privada, el de Batea, en canvi, era corporatiu. Els pisos inferiors encara conserven útils i els mecanismes corresponents. A la façana sud, on hi ha l'entrada a la part d'habitatge, hi ha les restes d'una volta de canó que formava part d'una petita capella adossada a l'edifici que era dedicada a Sant Pere, on s'hi pot veure, també un potent contrafort esglaonat.

## Referències

* ↑ «Algars». Pobles Abandonats. [Consulta: 22 novembre 2024].
* 1 2 3 «Molí d'Algars». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].

## Bibliografia

* Alanyà i Roig, Josep. El molí d'Algars i el de Batea al terme de Favara [Texto impreso] : plet entre l'infançó Jerónimo de Heredia i la municipalitat de Batea (segle xvii). Batea: Secció d'Arqueologia del Patronat Pro Batea, 2002, p. 71 (Dossiers d'història terraltenca).
* Rams Folch, Pere; Pérez Suñé, Josep M.; Sunyer Sunyer, Miquel «Els molins d’oli amb tecnologia de premsa de biga i lliura a la Terra Alta». Butlletí del Centre d’Estudis de la Terra Alta, 46, 10-2007, pàg. 7-14.
# Club Deportivo Universitario San Francisco Xavier

El Club Deportivo Universitario San Francisco Xavier, més conegut com a Universitario de Sucre, és un club de futbol bolivià de la ciutat de Sucre. El club és propietat de la Universitat Pontifícia Sant Francesc Xavier de Chuquisaca.
El club va néixer el 5 d'abril de 1962 amb el nom de Medicina. Més tard esdevingué Club Universitario.

## Palmarès

* Campionat bolivià de futbol:
** 2008 Apertura, 2014 Clausura
* Copa Simón Bolívar (segona divisió):
** 2005

## Referències

* ↑ Perfil a worldfootball
* ↑ Perfil a livefutbol
* ↑ Història a universitariodesucre.blogspot.com
* ↑ «Bolivia - list of champions». rsssf.com. [Consulta: 16 desembre 2017].
* ↑ «Bolivia - Cup Tournaments». rsssf. [Consulta: 16 desembre 2017].

## Enllaços externs

* Fans site
# Plaek Phibunsongkhram

Plaek Phibunsongkhram (tai: จอมพล แปลก พิบูลสงคราม) (Nonthaburi, 14 de juliol de 1897 - Sagamihara, 11 de juny de 1964) va ser un oficial militar i polític tailandès que va exercir com a primer ministre de Tailàndia de 1938 a 1944 i de 1948 a 1957.
Phibunsongkhram va ser membre de l'ala de l'exèrcit de Khana Ratsadon, el primer partit polític de Tailàndia, i líder de la revolució siamesa de 1932, que va substituir la monarquia absoluta de Tailàndia per una monarquia constitucional. Phibun es va convertir en el tercer primer ministre de Tailàndia el 1938 mentre servia com a comandant de l'Exèrcit Reial Siamès. Inspirat pel feixisme italià de Benito Mussolini, va establir una dictadura militar de facto seguint línies feixistes, va promoure el nacionalisme tailandès i la sinofòbia i es va aliar Tailàndia amb el Japó imperial durant la Segona Guerra Mundial. Phibun va llançar una campanya de modernització coneguda com la Revolució Cultural Tailandesa que va incloure una sèrie de mandats culturals, que van canviar el nom del país de "Siam" a "Tailàndia" i va promoure la llengua tailandesa.
Phibun va ser destituït com a primer ministre per Assemblea Nacional el 1944 i substituït per membres del Moviment Tailandès Lliure, però va tornar al poder després del cop d'estat siamès de 1947, liderat pel Grup Coup. Phibun va alinear Tailàndia amb l'anticomunisme a la Guerra Freda, va entrar a la Guerra de Corea sota el comandament de les Nacions Unides i va abandonar el feixisme per una façana de democràcia. El segon mandat de Phibun com a primer ministre va estar plagat per la inestabilitat política i es van fer diversos intents de llançar un cop d'estat contra ell, inclòs el complot de l'Estat Major de l'Exèrcit el 1948, la Rebel·lió del Palau el 1949 i la Rebel·lió de Manhattan el 1951. Phibun va intentar transformar Tailàndia en una democràcia electoral a partir de mitjans dels anys 50, però va ser enderrocat el 1957 i s'exilià al Japó, on va morir el 1964.
Amb quinze anys i un mes, el mandat de Phibun com a primer ministre de Tailàndia va ser el més llarg fins ara.
# Yuja Wang

    En aquest nom xinès, el cognom és Wang.
Wang Yujia (en xinès: 王羽佳; en pinyin: Wáng Yǔjiā) (Pequín, 10 de febrer de 1987) és una pianista xinesa, coneguda pel seu nom artístic: Yuja Wang.
Va començar a tocar el piano als sis anys. Més endavant va fer estudis al conservatori de Pequín. Als 14 anys, mercès a un intercanvi artístic, va continuar estudiant al conservatori del Mount Royal College (Canadà) i, finalment, es va graduar a Filadèlfia (Estats Units). Als 21 ja era un pianista reconeguda internacionalment, i oferia recitals a tot el món. Té un contracte d'enregistrament amb Deutsche Grammophon.

## Altres gravacions

* Transformación - Interpretant Stravinski, Scarlatti, Brahms i Ravel.
* Sonatas & Etudes - Interpretant Chopin, Scriabin, Liszt i Ligeti.
* Rachmaninov.
* Prokofiev, concerts per piano num. 2 i num 3 (Youtube).

## Referències

* ↑ «Piano». Yuja Wang. Arxivat de l'original el 2013-02-01. [Consulta: 30 novembre 2012].
* ↑ Kosman, Joshua «Best classical music of 2008». San Francisco Chronicle, 28-12-2008.
* ↑ A la Xina es posa el nom de família o cognom davant del nom. En el nom artístic ha adoptat l'ordre occidental
* ↑ Cummings, Robert. Yuja Wang – Biografia a AllMusic.

## Enllaços externs

* La Vanguardia, Yuja Wang aterriza en Barcelona
* Deutsche Gramophon, biografia
# Districte de Freyung-Grafenau

El districte de Freyung-Grafenau, en alemany Landkreis Freyung-Grafenau, és un districte rural (Landkreis), una divisió administrativa d'Alemanya, situat a l'est de la regió administrativa de la Baixa Baviera a l'estat federat de l'Estat Lliure de Baviera (Freistaat Bayern). Limita al sud i en sentit horari amb el districte de Passau, Deggendorf i Regen, la República Txeca i Àustria. Compta amb una població de 82.400 habitants (2017).

## Història

El districte va ser establert el 1936. Els canvis menors de les fronteres es van produir el 1972 i van conduir a la forma actual del districte. A l'època medieval Wolfstein (a l'est del riu Ilz) era propietat del Bisbat de Passau i el lloc del castell de Wolfstein, ara un schloss. Grafenau (a l'oest del riu Ilz) pertanyien successivament a diferents països, abans que l'annexessin Baviera el 1438. Wolfstein es va convertir en part de Baviera dos anys després de la dissolució dels estats clerics a Alemanya (1803).

## Geografia

Freyung-Grafenau és el districte oriental de Baviera. Està situat a la part sud del Bosc de Baviera i està parcialment ocupat pel Parc Nacional del Bosc de Baviera. El naixement del riu Ilz està situat en aquest districte.

## Escut d'armes

* El llop representa l'àrea de Wolfstein, mentre que l'os representa Grafenau (ja que era governada des del castell de Bärnstein, i Bär significa "ós"). A la part inferior hi ha el patró lozenge blau i blanc de Baviera.

## Ciutats i municipis

| Ciutats | Municipis | |
| Freyung Grafenau Waldkirchen | Eppenschlag Fürsteneck Grainet Haidmühle Hinterschmiding Hohenau Innernzell Jandelsbrunn Mauth Neureichenau Neuschönau | Perlesreut Philippsreut Ringelai Röhrnbach Saldenburg Sankt Oswald-Riedlhütte Schöfweg Schönberg Spiegelau Thurmansbang Zenting |

## Referències

* ↑ «Fortschreibung des Bevölkerungsstandes» (en alemany). Bayerisches Landesamt für Statistik und Datenverarbeitung, setembre 2018. [Consulta: 26 setembre 2018].
* ↑ F.A. Brockhaus Wiesbaden Brockhaus Enzyklopädie in zwanzig Bänden: Ergänzungen, A-I (en alemany). 17. Wiesbaden, 1975, p. 517. ISBN 978-3765300288.

## Enllaços externs

* Lloc web oficial (alemany)
# Zaretxni (Kémerovo)

Zaretxni (en rus: Заречный) és un poble (un possiólok) de l'óblast de Kémerovo, a Rússia, que en el cens del 2010 tenia 138 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Ariel Henry

Ariel Henry (Haití, 6 de novembre de 1949) és un polític i neurocirurgià haitià que actua com a primer ministre en funcions d'Haití i president en funcions d'Haití des del 20 de juliol de 2021. Henryes va veure involucrat en una polèmica per la seva negativa a cooperar amb les autoritats pels seus vincles amb Joseph Felix Badio, un dels sospitosos acusats d'orquestrar l'assassinat del president Jovenel Moïse el 7 de juliol de 2021. Els agents que van investigar el cas sospitaven que Henry estava implicat en la planificació de l'assassinat.

## Referències

* ↑ «Haiti PM vows to work to hold elections 'as quickly as possible'». Al-Jazeera, 28-07-2021. [Consulta: 28 agost 2021].
* ↑ Kurmanaev, Anatoly. «Assassination Mastermind May Still Be at Large, Haiti's Caretaker Leader Says». The New York Times, 04-08-2021. [Consulta: 28 agost 2021].
* ↑ «With Ariel Henry installed as Prime Minister, tensions in Haiti continue to simmer». Global Americans, 23-07-2021. Arxivat de l'original el 25 de juliol 2021. [Consulta: 25 juliol 2021].
* ↑ Reimann, Nicholas. «Gunfire Erupts At Funeral Of Slain Haitian President Jovenel Moïse, Report Says». Forbes, 23-07-2021. [Consulta: 25 juliol 2021].
* ↑ , 15-09-2021.
* ↑ , 08-02-2022.
* ↑ , 10-01-2022.
# Vacances de Nadal d'una boja família americana

Vacances de Nadal d'una boja família americana (títol original: National Lampoon's Christmas Vacation) és una comèdia estatunidenca dirigida per Jeremiah S. Chechik el 1989. Ha estat doblada al català.
És el tercer film de la saga Per fi ja són vacances,que narra les aventures dels Griswold, una família típicament americana.
Un quart film de la saga té lloc a Las Vegas. A Vacation, estrenada l'any 2015, el fill de Clark esdevé l'heroi principal, mentre que Clark i la seva dona fan una aparició.

## Argument

Aquest any, Clark Griswold ha decidit celebrar Nadal com cal: va a tallar ell mateix el seu avet amb la seva petita família, convida els seus pares, els seus sogres, la seva tia i el seu oncle, i fins i tot ha decidit decorar la casa sencera amb 25.000 bombetes! Però res passa com estava previst: les bombetes rebutgen d'encendre's, el seu cosí Eddie desembarca de sobte de Kansas, i espera desesperadament la paga de Nadal que li permetrà finalment pagar la piscina que ha demanat en secret!

## Repartiment

* Chevy Chase: Clark Griswold
* Beverly De Angelo: Ellen Griswold
* Juliette Lewis: Audrey Griswold
* Johnny Galecki: Russell Griswold (« Rusty »)
* John Randolph: Clark Wilhelm Griswold pare
* Diane Ladd: Nora Griswold
* E. G. Marshall: Art Smith
* Doris Roberts: Frances Smith
* Randy Quaid: el cosí Eddie Johnson
* Miriam Flynn: Catherine Johnson
* Cody Burger: Rocky Johnson
* Ellen Hamilton Latzen: Ruby Sua Johnson
* William Hickey: Oncle Lewis
* Mae Questel: Tia Bethany
* Sam McMurray: Bill (el col·lega de despatx)
* Nicholas Guest: Todd Chester (el veí)
* Julia Louis-Dreyfus: Margo Chester (la veïna)
* Nicolette Scorsese: Mary (la venedora de llenceria)
* Keith MacKechnie: el repartidor
* Brian Doyle-Murray: Frank Shirley (el patró)
* Natalia Nogulich: Helen Shirley (la seva dona)

## Al voltant de la pel·lícula

Al saló, Clark i Eddie beuen en les tasses Marty Mouse, l'heroi del parc d'atraccions del primer film de la sèrie Per fi ja són vacances (1983) El film que Rusty mira a la tele just abans que els sogres arribin és Que bonic que és viure (1946) dirigida per Frank Capra. El seu net Frank Capra III era ajudant de direcció en aquest film.
Una escena parodia el film de terror The Texas Chain Saw Massacre. Al primer film, la cèlebre escena de la dutxa de Psicosi era parodiada.
És l'última aparició a la pantalla de Mae Questel(en el paper de Tia Bethany) que va ser als anys 1930 la veu de Betty Boop.

## La sèrie

* 1983: Per fi ja són vacances
* 1985: Les vacances europees d'una família americana (Per fi ja són vacances 2)
* 1989: Vacances de Nadal d'una boja família americana (L'avet té les boles)
* 1997: Per fi ja són vacances: Viva Las Vegas
* 2003: Vacances de Nadal d'una boja família americana 2 (L'avet té les boles 2: Cosí Eddie)

## Referències

* ↑ «Vacances de Nadal d'una boja família americana». esadir.cat.
* ↑ «Nacional Lampoon's Christmas Vacation». The New York Times.
* 1 2 «trivia». ImdB.
* ↑ «ésAdir > Filmoteca: pel·lícules > Les vacances europees d'una família americana». [Consulta: 2 setembre 2022].